laion/Wikipedia-Exotic huggingface dataset:
רז שמואלי

רז שמואלי (נולדה ב-10 באפריל 1991) היא זמרת-יוצרת ושחקנית ישראלית. שמואלי נולדה בבנימינה, שם כיהן סבה אריה זיתוני כראש המועצה. גדלה והתחנכה בזכרון יעקב. את שירותה הצבאי בצה"ל עשתה בלהקת חיל החינוך והנוער. בשנת 2012 התפרסמה לראשונה כאשר החלה להשתתף בעונה הראשונה של תוכנית המציאות "The Voice ישראל", בה היא הגיעה למקום השני. לאחר סיום התוכנית החלה לעבוד על אלבום הבכורה שלה, "יריות באוויר", שראה אור בינואר 2014 וכלל את הסינגלים "פנסים", אותו כתבה בעצמה והלחינה יחד עם הוד מושונוב, "אף אחד", אותו היא כתבה והלחינה בעצמה, "כשנכבה האור", שכתב והלחין עבורה חמי בן דוד ו"עליי ועלייך", שנכתב על ידי ברק פלדמן והולחן על ידי שמואלי והוד מושונוב. באותה השנה שיחקה גם באחד מהתפקידים הראשיים בסדרת הנעורים של הערוץ הראשון "עמוק במים", בתפקיד יהלי, והיא אף ביצעה את שיר הפתיחה של הסדרה, שאותו כתבה, הלחינה ועיבדה מוזיקלית. ב-2019 הלחינה וביצעה את השיר "כל הלילה בכיתי" לפרויקט אי במערבולת: שרות זלדה. בשנת 2020 יצא אלבומה השני, "ביקורת עצמית". בשנת 2021 יצאה במופע "פתיחת דלתות" עם יונתן ויינרייך. כיום משמשת שמואלי כזמרת וגיטריסטית הליווי של שלמה ארצי בהופעותיו. מדיה וקבצים בנושא רז שמואלי בוויקישיתוף רז שמואלי, ברשת החברתית אינסטגרם רז שמואלי, במיזם "אישים" לתיעוד היצירה הישראלית רז שמואלי, באתר MusicBrainz (באנגלית) השירים של רז שמואלי, באתר שירונט עינב שיף‏, רז שמואלי: "אחרי The Voice נפלתי לריקנות", באתר וואלה, 28 במאי 2012 אור ברנע, רז שמואלי באולפן: "בלבול זה סקסי", באתר ynet, 10 ביולי 2013 עכבר העיר, ערק עם איט גירל: רז שמואלי, באתר הארץ, 27 בנובמבר 2013 בן שלו, שום דבר לא עבד כמו שצריך בהשקה של רז שמואלי, באתר הארץ, 18 בפברואר 2014 ניר יהב‏, רז שמואלי: "אני לא תמיד בוחרת בדרך הקלה, כשנוח לי אני מתנוונת", באתר וואלה, 12 בדצמבר 2018 איריס קול,, ‏רז שמואלי: "הייתי מבוהלת מעצמי, יצר ההישרדות שלי היה רדום", באתר מעריב אונליין, 19 בדצמבר 2018 רז ישראלי, השיר החדש של רז שמואלי: מדויק ואותנטי, באתר ישראל היום, 6 בינואר 2019 יובל אדלר, מה קורה עם רז שמואלי?, באתר של יובל אדלר, 29 בינואר 2020
ריגלי פילד

ריגלי פילד (באנגלית: Wrigley Field) הוא אצטדיון בייסבול בשיקגו המשמש את השיקגו קאבס מליגת ה-MLB, הליגה הראשית של ארצות הברית בבייסבול, ובעבר שימש גם כבית לקבוצות ישנות כמו שיקגו וויילס מהליגה הפדרלית וגם לקבוצות קיימות כמו השיקגו ברס מה-NFL. מדיה וקבצים בנושא ריגלי פילד בוויקישיתוף אתר האינטרנט הרשמי של ריגלי פילד (באנגלית) ריגלי פילד, ברשת החברתית פייסבוק ריגלי פילד, באתר אנציקלופדיה בריטניקה (באנגלית) ערך זה הוא קצרמר בנושא אצטדיונים ומתקני ספורט ובנושא ארצות הברית. אתם מוזמנים לתרום לוויקיפדיה ולהרחיב אותו.
אבי יפה

אבי יפה (נולד ב-21 באוגוסט 1965) הוא שחקן, מדבב ועורך ישראלי. יפה התחיל את דרכו במשחק כשהחל ללמוד בבית ספר לאמנויות הבמה בית צבי. בשנת 1993 השתתף בשתי קלטות הוידאו לילדים בשם "קסם בג'ימבורי" (בתפקיד ג'ימבו הליצן) יחד עם המדריכה דגנית אשל. ובשנת 1994 שיחק את השכן מנשה כצנלסון בסדרה "סטרייט ולעניין" ששודרה בערוץ הראשון. בשנים 1995 ו - 1996 השתתף בשתי קלטות הוידאו לילדים בשם "הקסם של ימבה" (בתפקיד ימבה) יחד עם דנה דבורין ועודד מנשה ושיחק את פאקלי הסנאי במחזמר "ספר הג'ונגל" בבימויו של חנוך רוזן לצדם של טוביה צפיר, תום אבני, ששי קשת, ואחרים. בשנת 1997 שיחק במחזמר "רובין הוד" לצידם של ליאור מילר, נתן דטנר, ישראל (פולי) פוליאקוב, רות גונזלס, וסיגל שחמון. באותה השנה הגיש את התוכנית "החופש הגדול" ששודרה בטלוויזיה החינוכית. בשנת 1998 שיחק את מוקי בוצר בסרט הקולנוע "סופר בוי" בבימויו של חנוך רוזן בתפקיד מוקי בוצר. בשנת 1999 השתתף בתפקיד אורח בסדרה "ספי". בתחילת שנות ה 2000 השתתף בפרסומת של תפוצ'יפס לצד השחקן סער בן יוסף. בשנת 2000 השתתף במחזמר "אנני" שתרגם הפיק וביים מנחם גולן, בתפקיד רוסטר הניגן. בשנת 2001 הופיע במחזמר "בחדר של חני" בבימויה ובכיכובה של חני נחמיאס, שבוסס על התוכנית "החדר של חני". בשנת 2002 הופיע בהפקה המחודשת למחזמר "ספר הג'ונגל" פעם נוספת בתור פאקלי הסנאי. ובאותה שנה השתתף לצד מיכל צפיר ושרון שחל בתוכנית לפעוטות "הורים וגורים" בתפקיד לולי האפרוח ששודרה בטלוויזיה החינוכית ולאחר מכן השתתף בהצגה "דיג דיג דוג" בתפקיד חיים הארנב, בשנת 2005 שיחק את מנשה כצנלסון ועוד מספר דמויות בסדרה הקומית "בצפר" בבימויו של ארז בן הרוש ובקלטת הווידאו לילדים "במבוני אין כמוני" לצד שייקה לוי. בשנת 2006 הופיע בהפקה המחודשת למחזמר "הקוסם!" המבוסס על הספר "הקוסם מארץ עוץ" בתפקיד טוטו הכלב לצדם של רוני דואני, גיא אריאלי, מוסקו אלקלעי ואחרים. באוגוסט 2024 שב לגלם את פאקלי הסנאי בגרסה החדשה של המחזמר ספר הג'ונגל. בנוסף לקריירת המשחק, יפה דיבב בסדרות וסרטים כדוגמת "שלגיה ושבעת הגמדים", "מרלין", "היה היה - ממציאים", "מועדון ווינX" ו"סיפורי כתם שמש - של מי הביצה הזאת?". משנת 2009 משמש כעורך טלוויזיה, כאשר ערך בין השאר את הישרדות הפיליפינים, מאסטר שף, הרווק עם דודו אהרון, האח הגדול VIP, היחידה, כחולים, גולסטאריות, חנוך דאום מחשב מסלול מחדש וטיול לחמישה. ב-2024 חזר לשחק את פאקלי הסנאי בחידוש למחזמר "ספר הג׳ונגל" אבי יפה, במיזם "אישים" לתיעוד היצירה הישראלית אבי יפה, במסד הנתונים הקולנועיים IMDb (באנגלית) אבי יפה, ברשת החברתית אינסטגרם
אצטדיון דודג'ר

אצטדיון דודג'ר (באנגלית: Dodger Stadium) הוא אצטדיון בייסבול בלוס אנג'לס בקליפורניה, שמשמש את קבוצת לוס אנג'לס דודג'רס מאז פתיחתו ב-1962. הדודג'ר סטדיום הוא אחד האצטדיונים המפורסמים ביותר בארצות הברית ובעולם כולו. הוא אירח קרבות איגרוף מפורסמים, משחקי פוטבול, הופעות ואירועים רבים אחרים. כמו כן הוא גם אירח את משחקי הבייסבול באולימפיאדה של לוס אנג'לס בשנת 1984. אצטדיון זה הוא הגדול ביותר בליגת ה-MLB. מדיה וקבצים בנושא אצטדיון דודג'ר בוויקישיתוף אתר האינטרנט הרשמי של אצטדיון דודג'ר (באנגלית) ערך זה הוא קצרמר בנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
לואי דה ברויי

לואי ויקטור פייר רמון דה ברויי (בצרפתית: ‏Louis Victor Pierre Raymond de Broglie‏Ⓘ‏; ‏15 באוגוסט 1892 – 19 במרץ 1987), הדוכס השביעי של ברויי, היה פיזיקאי צרפתי שזכה בפרס נובל לפיזיקה בשנת 1929 על גילוי האופי הגלי של האלקטרונים. תרם תרומה גדולה לתאוריה של מכניקת הקוואנטים הודות למחקריו על קרינה אלקטרומגנטית ועבודתו על תאוריית דה ברויי-בוהם. לואי דה ברויי נולד ב-15 באוגוסט 1892 בדייפ שבצרפת למשפחת אצולה צרפתית. סבו היה הפוליטיקאי והסופר, ראש ממשלת צרפת, אלבר, הדוכס הרביעי מברוי. דה ברויי היה הצעיר מבין חמישה ילדים. אחיו, מוריס, היה אף הוא פיזיקאי, שהתמקד בעבודה נסיונית. דה ברויי החל ללמוד באוניברסיטת פריז וסיים תואר בהיסטוריה בגיל 18. לאחר מכן החל להתעניין במדעים מדויקים, וסיים באותה אוניברסיטה תואר ראשון בפיזיקה בשנת 1913. במהלך מלחמת העולם הראשונה שירת ביחידת תקשורת אלחוטית שהייתה מוצבת במגדל אייפל. אחרי המלחמה חזר דה ברויי ללימודי הפיזיקה. הוא ניסה לספק הסברים לקשר הדואלי בין חומר לקרינה. במסגרת עבודת הדוקטורט שהגיש לאוניברסיטת פריז ב-1924, העלה את ההשערה המכונה כיום על שמו, לפיה לכל חלקיק של חומר יש תכונות של גל. על תגליתו את טבעם הגלי של האלקטרונים הוא זכה בפרס נובל לפיזיקה בשנת 1929. לאחר סיום הדוקטורט נשאר דה ברויי באוניברסיטת פריז, וב-1928 התמנה לפרופסור לפיזיקה תאורטית במכון על שם אנרי פואנקרה, שהוקם באותה השנה באוניברסיטה. הוא לימד במכון עד לפרישתו ב-1962. הוא נבחר לאקדמיה הצרפתית למדעים (1933) ולחבר ב-Bureau des Longitudes‏ (1944). בשנת 1952 היה הזוכה הראשון בפרס קלינגה. כיהן כמזכיר קבוע של האקדמיה הצרפתית למדעים (1942) וכיועץ למוסד הצרפתי לאנרגיה אטומית. חלק מספריו תורגמו לאנגלית, ביניהם: "חומר ואור" (1939), "מהפכה בפיזיקה" (1953), "פירוש הזרם של גלים מכניים" (1964) ו"קוואנטים, חלל וזמן" (1984). עם מותו של אחיו מוריס ב-1960 הפך דה ברויי לדוכס השביעי מברויי. הוא מעולם לא התחתן, ולא היו לו ילדים. הוא נפטר ב-19 במרץ 1987 בלובסיין (אנ'), בקרבת פריז. לאחר מותו עבר תואר הדוכסות לוויקטור-פרנסואה, בן דוד רחוק שהפך לדוכס השמיני מברויי. ערך מורחב – השערת דה ברויי השערת דה ברויי, אותה ניסח דה ברויי במסגרת עבודת הדוקטורט שלו, קובעת כי לכל חלקיק של חומר, למשל אלקטרון, יש תכונות של גל. דה ברויי פיתח את התאוריה באנלוגיה לעבודות של אלברט איינשטיין ומקס פלאנק, לפיהם לגלי האור יש גם תכונות של חלקיקים, הידועים היום בשם פוטונים. ניסוח ההשערה היה נקודת ציון חשובה בהתפתחות מכניקת הקוונטים ובדרך למשוואת שרדינגר המתארת את ההתנהגות הגלית של חלקיק בעל מסה. על אף שאין היום ספק בדבר נכונותה, הכינוי "השערת דה ברויי" נשמר. המשוואה הקושרת בין אורך הגל של חלקיק ובין התנע שלו נקראת משוואת דה ברויי:   λ = h p {\displaystyle \ \lambda ={\frac {h}{p}}} כאשר λ {\displaystyle \lambda } הוא אורך הגל, h {\displaystyle h} הוא קבוע פלאנק, ו- p {\displaystyle p} הוא התנע של החלקיק. השערת דה ברויי הוכחה באופן ישיר בניסוי ב-1927 על ידי קלינטון דייוויסון ולסטר גרמר, ובאופן בלתי תלוי על ידי ג'ורג' פג'ט תומסון. בשני הניסויים ניצפתה דיפרקציה של אלקטרונים שהתפזרו ממתכת בעל מבנה סריגי. דה ברויי זכה בפרס נובל על ניסוח השערת דה ברויי ב-1929, ואילו דיוויסון ותומסון חלקו את הפרס ב-1937 על ההוכחה הניסויית שלה. תאוריית דה ברויי-בוהם לואי דה ברויי, באתר פרס נובל (באנגלית) לואי דה ברויי, באתר פרויקט הגנאלוגיה במתמטיקה לואי דה ברויי, באתר MacTutor (באנגלית) לואי דה ברויי, באתר אנציקלופדיה בריטניקה (באנגלית) לואי דה ברויי, באתר "Find a Grave" (באנגלית)
תמי לנצוט ליבוביץ

תמי לַנצוּט לֶיבּוביץ (נולדה ב-7 בינואר 1949) היא סופרת ישראלית, עוסקת בתחום הנימוסים והנוהג הבינלאומי. נולדה בתל אביב. סבה חיים ליבוביץ הקים בשנות ה-30 את בית החרושת לשמן וסבון "עץ הזית" והיה ממייסדי מגן דוד אדום תל אביב ואגודת יורדי ים זבולון. בשנת 1967 התגייסה לחיל ההספקה (חיל הלוגיסטיקה) והשתחררה בשנת 1971 בדרגת סמלת ראשונה. לנצוט-ליבוביץ החלה את דרכה המקצועית בתחום עיצוב הפנים. באמצע שנות ה-80 החלה להתעניין בנושאי תדמית תקשורתית, נימוסים ונוהג בינלאומי. בשנת 1979 קיבלה הכשרה בתחום מחנה בבלי, שכונתה "כוהנת הנימוסים וההליכות" של החברה הישראלית. לאחר מותה, פרסמה ב-1995 את הספר "שאלה של נימוס: נימוסים והליכות ע"פ חנה בבלי" (הספר נערך על פי רשימות שהותירה בבלי בכתב יד). עם השנים התמקצעה בתחום, השתלבה בקורסים רבים ברחבי העולם ופיתחה את "שיטת TLL". ליבוביץ מלווה אנשי ציבור, פוליטיקאים, שגרירים, שליחי קרן היסוד וחברות פרטיות, תוך הקניית ערכי הנימוס והנוהג הבינלאומי. היא מרצה בין היתר במשרד החוץ, במשרד ראש הממשלה, במכללות, באוניברסיטאות (כמרצה אורחת), ובחברות הייטק. פעילותה התנדבותית כללה השתתפות ביום לאבות שכולים – "אבא של כבוד", והתנדבות בבית חולים שניידר ובעמותה להורים שכולים "אור למשפחות". בשנת 2011 השיקה אתר אינטרנט המספק עצות לנימוסים והליכות לאנשי עסקים. בשנים 2018 – ועד יוני 2023  כיהנה כנשיאת מסדר אבירי הגריל בישראל וחברה במועצה העולמית בארגון הבינלאומי, בו היא פעילה עד יום. שאלה של נימוס: נימוסים והליכות על פי חנה בבלי; עריכה: שולמית בר. תל אביב: ליתם מנרס, 1995 נימוסים קטנים לילדים גדולים, הוצאה דניאלה די-נור, 1996 סיביליטי | CIVILITY המדריך למיומנות חברתית, בהוצאת תמי לנצוט ליבוביץ, 2005 IBLCode - שפת העסקים הבינלאומית (International Business Language Code), הוצאת תמי לנצוט ליבוביץ, 2009 עוד שאלה של נימוס- אירוח נימוסים והליכות, כאן ועכשיו, הוצאת קונטנטו דה סמריק, 2014 המדריך המעשי לנימוסים בעבודה - איך להצליח בעסקים Business Etiquette in Brief – תרגום, עריכה והתאמה לחברה הישראלית לספרה של הסופרת אן מרי סאבת (Ann Marie Sabath) מדיה וקבצים בנושא תמי לנצוט ליבוביץ בוויקישיתוף אתר האינטרנט הרשמי של תמי לנצוט ליבוביץ עמוד סופרת, באתר סימניה עמית קוטלר, נימוסים במטוסים: כך תעשו זאת נכון, באתר ynet, 19 במאי 2004 נמרוד דביר, חוק נימוס חובה: כוהנת הנימוסים תמי לנצוט בראיון מנומס, באתר nrg‏, 8 באוקטובר 2010 ענת ניר‏, סדר צריך להיות, באתר וואלה, 17 באפריל 2011 רונית צין-קרסנטי, איך לעצב ולהגיש כרטיס ביקור?, באתר כלכליסט, 10 בדצמבר 2010 תמי לנצוט ליבוביץ, במסד הנתונים הקולנועיים IMDb (באנגלית) תמי לנצוט ליבוביץ, דף שער בספרייה הלאומית לירי הלפרין, עכבר העיר, תהיי יפה ותשתקי: קייטנה לבנות שחולמות להיות נסיכות, באתר הארץ, 25 ביוני 2011 נימוסים והליכות לאנשי עסקים, באתר הארץ, 19 בינואר 2011 לימור גל, איפה להציב את הגבול אצל ילדים?, באתר הארץ, 25 באוקטובר 2009 אבי שילון, חנה בבלי, גרסת הדור השלישי, באתר הארץ, 13 בנובמבר 2005 שרית מנחם כרמי, צבע אדום במצגת? זה לא מנומס, באתר הארץ, 25 באוגוסט 2010
גני

גני (בצרפתית Gagny) היא קומונה בעלת 38,600 תושבים, בפרווריה המזרחיים של פריז, השוכנת במרחק של 14.2 קילומטר ממרכז פריז. הקומונה שייכת לקנטון רנסי ברובע רנסי במחוז סן-סן-דניס, בחבל איל-דה-פראנס. ב-20 במאי 1869 פרש חלק מהעיר והצטרף יחד עם אזורים נוספים שפרשו מהערים הסמוכות ליברי-גארגן (Livry-Gargan) וקלישי-סוס-בו (Clichy-sous-Bois) להקמת קומונה חדשה בשם רנסי. בגני ישנן 2 תחנות של הרכבת הפרוורית RER בקו E. לגני מספר ערים תאומות והם: אנגליה סוטון (אנ'), אנגליה. אנגליה בישופ אוקלנד (אנ'), אנגליה. דנמרק גלאדסק (אנ'), דנמרק. מדיה וקבצים בנושא גני בוויקישיתוף אתר האינטרנט הרשמי של גני גני, באתר אנציקלופדיה בריטניקה (באנגלית) גני (צרפת), דף שער בספרייה הלאומית גני, ברשת החברתית אינסטגרם גני, ברשת החברתית LinkedIn
אראס אוזביליז

אראס אוזביליז (בארמנית: Արազ Օզբիլիս; נולד ב-9 במרץ 1990) הוא כדורגלן עבר ארמני ששיחק בעמדת הקשר. אוזביליז נולד באיסטנבול שבטורקיה להורים ארמנים, בגיל צעיר המשפחה עבר להולנד. אוזביליז התחיל את הקריירה שלו באקדמיה של אייאקס אמסטרדם אליה הגיע בגיל 8. ב-24 ביולי 2007 הוא ערך את הופעת הבכורה שלו בקבוצה הבוגרת במשחק ידידות נגד אינדפנדיינטה, בו הוא גם הצליח לכבוש שלושער ב-7 דקות. בפברואר 2009 הוא סיכם על חוזה לשנתיים וחצי במועדון. בנובמבר 2010 הוא הבקיע את שער הבכורה שלו בליגה נגד פ.ס.ו. איינדהובן וכמה ימים לאחר מכן כבש את שער הבכורה שלו במסגרת אירופית נגד ריאל מדריד במסגרת שלב הבתים של ליגת האלופות. ב-14 באפריל 2011 הוא האריך את חוזהו במועדון עד יוני 2014. ב-24 בפברואר 2014 הבקיע בניצחון 1-2 נגד מנצ'סטר יונייטד והפך לשחקן הראשון של אייאקס שמבקיע באולד טראפורד. ב-8 באוגוסט 2012 אוזביליז חתם בקובאן קרסנודאר תמורת מיליון אירו. ב-20 באוגוסט 2012 הוא ערך את הופעת הבכורה שלו בקבוצה נגד אלניה ולדיקווקז. ב-2 בספטמבר 2012 הוא הבקיע את שער הבכורה שלו בניצחון 1-2 נגד דינמו מוסקבה כאשר אוזביליז הבקיע את שער הניצחון בדקה ה-93. ב-26 ביולי 2013 חתם בספרטק מוסקבה תמורת 10 מיליון אירו. ב-27 ביולי ערך את הופעתו הבכורה בקבוצה כשעלה כמחליף בניצחון 4-1 על דינמו מוסקבה. ב-22 בספטמבר הבקיע את שערו הראשון בקבוצה בניצחון 3-0 על צסק"א מוסקבה. ב-22 בינואר 2016 חתם בבשיקטש הטורקית. ב-23 בינואר הושאל לראיו ואיקאנו הספרדית. ב-7 בפברואר 2018 הושאל לשריף טירספול מליגת העל המולדבית עד לסיום העונה. באוגוסט 2018 אוזביליז הושאל לוילם II. ב-31 באוגוסט 2019 אוזביליז חתם בפיוניק ירוואן מליגת העל הארמנית. במאי 2010 זומן אוזביליז על ידי ההתאחדות לכדורגל בארמניה לאימוני נבחרת הנוער. אוזביליז אמנם הציג יכולת טובה, אך לא יכל להמשיך בעקבות בעיות במסמכים האישיים שלו. לאחר שהתלבט בין ארמניה והולנד, אוזביליז החליט לייצג את נבחרת הולנד אך כעבור זמן קצר שינה את דעתו והחליט לייצג את ארמניה. ב-10 באוגוסט 2012 זומן לסגל הנבחרת לקראת משחק ידידות נגד ליטא. אוזביליז לא שותף וארמניה הפסידה 3-0. ב-29 בפברואר 2012 אוזביליז ערך את הופעת הבכורה שלו בנבחרת במשחק ידידות נגד קנדה בו הוא גם הבקיע את שער הבכורה שלו בנבחרת. המשחק נגמר בניצחון 1-3 לטובת ארמניה. מדיה וקבצים בנושא אראס אוזביליז בוויקישיתוף אראס אוזביליז, ברשת החברתית פייסבוק אראס אוזביליז, ברשת החברתית אקס (טוויטר) אראס אוזביליז, ברשת החברתית אינסטגרם אראס אוזביליז, באתר Transfermarkt אראס אוזביליז, באתר Soccerway אראס אוזביליז, באתר WorldFootball.net אראס אוזביליז, באתר National Football Teams אראס אוזביליז, באתר FootballDatabase.eu
מאסאליט

מאסאליט (במאסאליט: מאסארה; בערבית: ماساليت) הם עם היושב במערב סודאן, בעיקר בחבל דארפור ובמזרח צ'אד. בני מאסאליט דוברים שפת מאסאליט, שפה נילו-סהרית. בני המאסאליט הם חקלאים המגדלים דורה, בוטנים, דוחן ובמיה. המאסליט ידועים באדיקותם הדתית ובייחודיותו של האסלאם שלהם, אשר לא מתקבל על מרבית המוסלמים האדוקים הערבים.[דרושה הבהרה] בטקסים ובחגים הם נוטים לשלב מאפיינים רבים מהמסורת האפריקאית לצד האסלאם. בין היתר הגברים נוהגים לקפוץ במקום, קפיצות גבוהות במיוחד ולאחוז בידם מקלות עץ בצורת "ך". בין השנים 1884 ל- 1921 חיו רוב המאסאליט בממלכה עצמאית בשם "דאר מאסאליט". לאחר הכיבוש הבריטי-ערבי הפכה ממלכתם להיות חלק מסודאן. בני המאסאליט הופלו לרעה תחת השלטון הערבי בסודאן, ויחד עם עמים נוספים בדארפור יצאו למרד בסוף שנות התשעים, שהוביל את ממשלת סודאן לפתוח ברצח העם בדארפור בו ניסו להשמיד בין היתר גם את המאסאליט. מאז ראשית שנות האלפיים, חיים מרבית המאסאליט במחנות עקורים בצ'אד ובסודאן. מדיה וקבצים בנושא מאסאליט בוויקישיתוף אתנולוג, אנציקלופדיה לשפות העולם מבט על סודאן: עמי דארפור, Cultural Survival. Cultural Survival. May 7, 2010. de Waal, Alex, "Darfur's deep grievances defy all hopes for an easy solution", opinion article, The Observer of London, July 25, 2004, accessed September 4, 2007
עוגת פאונד

עוגת פאונד היא עוגה שבה משתמשים בפאונד (בקירוב 0.45 קילוגרם) עבור כל אחד מרכיביה: קמח, חמאה, סוכר וביצים. למעשה, כל עוגה שבה מתקיים יחס של 1:1:1:1 בין כמות הקמח, הסוכר, הביצים והחמאה שבה יכולה להיחשב לעוגת פאונד, מאחר שהתוצאה תהיה זהה בטעמה. עוגות פאונד לרוב יוכנו בתבניות לחם או בתבניות שיצרו עוגה בעלת צורה טבעתית, ויוגשו עם אבקת סוכר או ציפוי קל כלשהו. סבורים שמקורה של העוגה הוא מצפון אירופה ושהחלו להכין אותה משנת 1700 לערך. במהלך השנים, רכיבי העוגה שונו וכל אחד החל להוסיף מרכיבים אחרים כראות עיניו. למשל, אליזה לסלי שהוציאה ספר בישול בשנת 1851, השתמשה בעשר ביצים, הקציפה אותן היטב וערבבה אותן עם פאונד של קמח ולאחר מכן הוסיפה מיץ של שני לימונים או שלושה תפוזים גדולים, מה ששינה את טעמה ומרקמה של עוגת הפאונד הרגילה. לעוגת הפאונד ישנן גרסאות שונות ורבות, כאשר למדינות ולאזורים שונים יש סגנון שונה להכנת העוגה. ביניהם ניתן לכלול הוספת חומרי טעם (תמצית וניל או תמצית שקדים), פירות מיובשים (דוגמת צימוקים או חמוציות), וכן שינויים נוספים שמשנים את מרקם העוגה ואת טעמה הסופי. למשל, אבקת אפייה או סודה לשתייה יכולים לעזור להתפיח את העוגה, וכך תיווצר עוגה יותר קלה ופחות דחוסה. שמן בישול (לרוב שמן צמחי) משמש לעיתים תחליף לחמאה ובא להעניק לעוגה לחות. "עוגת פאונד שמנת חמוצה" היא וריאציה פופולרית של העוגה בארצות הברית, בה נעשה שימוש בשמנת חמוצה במקום החמאה, ושוב באה להעניק לעוגה לחות וטעם מעט חמצמץ. חלק מהמתכונים השונים יוצרים עוגות פאונד בעלות מרקם וטעם שונה לחלוטין מזה של העוגה המקורית, אך הן עדיין נחשבות לעוגות פאונד. זוהי עוגת הפאונד המקורית והבסיסית בה מערבבים פאונד של קמח, עם פאונד של ביצים, חמאה וסוכר. המתכון פופולרי מאוד בקרב מדינות דרום ארצות הברית. עוגת הפאונד מוכרת יותר בבריטניה כעוגת ספוג. לרוב מכינים אותה מחמאה, אבקת סוכר, קמח תופח וביצים ביחסים שווים ביניהם. ניתן להוסיף לעוגה תמצית וניל על מנת להעשיר את טעמה. בצרפת העוגה מוכרת מאוד. שם העוגה בצרפתית "קוואטרה-קווארטס" פירושו ארבעה רבעים, כלומר משקל שווה של כל אחד מארבעת מרכיבי העוגה. בצרפת לא מוסיפים לעוגה שום תוספת, מלבד מושבות צרפת מעבר לים שם נוהגים להוסיף לעוגה רום או בננות מעוכות על מנת להגביר את לחות העוגה. לעיתים, הצרפתים נוהגים להכין את העוגה רק באמצעות חלבוני ביצים ולא באמצעות ביצים שלמות על מנת ליצור בלילה קלה יותר. במתכונים אחרים מוסיפים שוקולד או מיץ לימון. במקסיקו, עוגת הפאונד נקראת "פאנקה". המתכון של הפאנקה המקסיקנית דומה מאוד למתכון של עוגת הפאונד האמריקאית. השוני הוא שבמקסיקו נוטים להוסיף לעוגה אגוזי מלך או צימוקים. "פונקה" היא הגרסה הוונצואלית והקולומביאנית של עוגת הפאונד. המילה פונקה היא שיבוש של המילה בספרדית לעוגת פאונד. הפונקה היא עוגת פאונד המכילה יין וקרם או ציפוי סוכר, והיא פופולרית מאוד בימי הולדת, חתונות ובחגיגות אחרות. בגרמניה קיים קינוח בשם "Eischwerkuchen" ("במשקל ביצה", כל הרכיבים שוקלים כמו משקל הביצים) שהמתכון שלו דומה מאוד למתכון של עוגת הפאונד המקורית. מדיה וקבצים בנושא עוגת פאונד בוויקישיתוף עוגת פאונד, באתר אנציקלופדיה בריטניקה (באנגלית)
סמנתה ליוטווייט

סמנתה לואיז ליוטווייט (באנגלית: Samantha Louise Lewthwaite;‏ נולדה ב-5 בדצמבר 1983) הידועה גם כשראפייה ליוטווייט ובכינויה "האלמנה הלבנה", היא אחת החשודות בטרור המבוקשות ביותר בעולם. נולדה לאנדרו ואליזבת (לבית אלן) ליוטווייט, בבנברידג', שבמחוז דאון, צפון אירלנד. בילדותה עברה המשפחה להתגורר באיילסברי, בירת מחוז בקינגהאמשייר בדרום מזרח אנגליה. היא אלמנתו של המחבל המתאבד ממוצא ג'מייקני ג'רמיין לינדזי, שפוצץ עצמו במהלך סדרת פיגועי הטרור ברכבת התחתית של לונדון. היא הכירה אותו בשנת 2000 בגיל 17, התאסלמה ושינתה את שמה לשראפייה, והם נישאו כעבור שלוש שנים. לאחר הפיגוע בלונדון, טענה ליוטווייט כי לא ידעה דבר על פעילותו, וגינתה את מעשהו. במאי 2014 דיווחו סוכנויות הידיעות כי ליוטווייט נישאה בשלישית, לשייח' חסן מועלם איבראהים, מנהיג ארגון א-שבאב. ליוטווייט מיוחסת מעורבות במספר רב של אירועי טרור, במסגרת ארגוני טרור אסלאמים רדיקליים כמו ארגון א-שבאב הסומלי. על פי אחד הדיווחים, הייתה ליוטווייט מעורבת בהכשרת מחבלות מתאבדות במחנות אימונים של ארגון א-שבאב בסומליה. בין היתר מיוחסת לה מעורבות בפיגוע בקניון וסטגייט בניירובי בשנת 2013. היא נמלטה מידי המשטרה בקניה, שעצרה אותה באשמת החזקת חומרי נפץ וקשירת קשר לביצוע פשע, והוצא נגדה צו מעצר של האינטרפול על מנת להסגירה. בספטמבר 2014 דיווח העיתון הבריטי "דיילי מירור" כי ליוטווייט שוהה בסוריה ומאמנת שם מחבלים מתאבדים של ארגון דאעש. ביולי 2018 פורסם כי גורמי מודיעין חושדים כי ליוטווייט אימנה מתאבדים לבצע פיגועים בחופי הרחצה באירופה. בסדרה הפושעים המבוקשים ביותר בעולם, אחד הפרקים מדבר על פשעיה של ליוטווייט ועל כך שהיא אחת מהפושעות המבוקשות ביותר בעולם. ynet, 'האלמנה הלבנה' שמפקדת על המחבלים בקניה, באתר ynet, 23 בספטמבר 2013 הכירו: "האלמנה הלבנה" - הטרוריסטית המסוכנת בעולם, תוכנית וידאו באתר גלובס, 11 באוקטובר 2013, אוחזר ב-3 במרץ 2016 הטרוריסטית "האלמנה הלבנה" נישאה שוב, באתר nrg‏, 27.05.14. אלי לאון, "האלמנה הלבנה": הבריטית בת ה-29 מאחורי הפיגוע בקניה, באתר ישראל היום, 23 בספטמבר 2013. הכתבה באתר העיתון מירור. יענקי פרבר, "האלמנה הלבנה" שמאיימת להחריב את חופשת הקיץ, באתר בחדרי חרדים, ‏ד' אב תשע"ח
OFI כרתים

אומילוס פילאתלון אירקליו 1925 (ביוונית: 1925 Όμιλος Φιλάθλων Ηρακλείου) היא קבוצת כדורגל יוונית מהעיר הרקליון שבאי כרתים, אשר משחקת בליגת העל היוונית. הקבוצה נוסדה בשנת 1925. לקבוצה יש שני תארים כאשר זכתה בגביע בשנת 1987, ובגביע הבלקני בשנת 1989. הישג השיא של המועדון הוא המקום השני בעונת 1986/1987. ב-17 בספטמבר 1986 המועדון קיים את משחקו הראשון במסגרת אירופית בו ניצח 1–0 את היידוק ספליט במסגרת גביע אופ"א, אך בגומלין ספליט ניצחה 0–4 והקבוצה הודחה מאירופה. מדיה וקבצים בנושא OFI כרתים בוויקישיתוף אתר האינטרנט הרשמי של OFI כרתים (ביוונית) OFI כרתים, ברשת החברתית פייסבוק OFI כרתים, ברשת החברתית אקס (טוויטר) OFI כרתים, ברשת החברתית אינסטגרם OFI כרתים, ברשת החברתית טיקטוק OFI כרתים, ברשת החברתית LinkedIn OFI כרתים, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא יוון. אתם מוזמנים לתרום לוויקיפדיה ולהרחיב אותו.
מר הולמס

מר הולמס (באנגלית: Mr. Holmes) הוא סרט דרמת פשע בהפקת משותפת של בריטניה וארצות הברית שייצא לאקרנים בשנת 2015 בבימויו של ביל קונדון והוא עיבוד לספרו מ-2005 של מיץ' קאלין, "A Slight Trick of the Mind". בסרט מככב סר איאן מקלן כשרלוק הולמס ולורה ליני כאם הבית הגברת מונרו. צילומי הסרט החלו ב-5 ביולי 2014 בלונדון והוא הוקרן לראשונה ב-7 בפברואר 2015 במסגרת פסטיבל הסרטים הבינלאומי בברלין. עלילת הסרט מתרחשת בשנת 1947 כאשר שרלוק הולמס הוא כעת זקן בגמלאות בן 93, החי בחווה בססקס עם בעלת הבית הגברת מונרו ובנה הצעיר רוג'ר. בהביטו אחורה על חייו שרלוק מתרפק על מקרה שלא נפתר בו מעורבת אישה יפהפייה. איאן מקלן - שרלוק הולמס קולין סטארקי - ד"ר ג'ון האמיש ווטסון לורה ליני - הגברת מונרו האטי מוראהן - אן קלמוט היריוקי סנאדה - מאצודה אומזאקי פטריק קנדי - תומאס קלמוט רוג'ר אלאם - ד"ר בארי פיל דייוויס - המפקח גילברט פרנסס דה לה טור - מאדאם שירמר מילו פארקר - רוג'ר מונרו הרמיוני קורפילד - אן ניקולס רואו - שרלוק קיט קונור - ילד בספטמבר 2013 הוכרז כי הספר "A Slight Trick of the Mind" של מיץ' קאלין יעובד לסרט קולנוע בכיכובו של איאן מקלן כשרלוק הולמס, ביל קונדון נשכר כבמאי. במאי 2014 לוהקה לורה ליני לתפקיד בסרט וביולי, לאחר ליהוקים נוספים, החלו צילומי הסרט. בספטמבר 2014 Miramax רכשה את זכויות ההפצה של הסרט בארצות הברית. הצילומים החלו ביולי 2014 ונמשכו שבעה שבועות וכללו גם צילום במקומות כלונדון וחופי דרום אנגליה. מדיה וקבצים בנושא מר הולמס בוויקישיתוף אתר האינטרנט הרשמי של מר הולמס (באנגלית) "מר הולמס", במסד הנתונים הקולנועיים IMDb (באנגלית) "מר הולמס", באתר נטפליקס "מר הולמס", באתר AllMovie (באנגלית) "מר הולמס", באתר Rotten Tomatoes (באנגלית) "מר הולמס", באתר Box Office Mojo (באנגלית) "מר הולמס", באתר Metacritic (באנגלית) "מר הולמס", באתר אידיבי "מר הולמס", במסד הנתונים הקולנועיים KinoPoisk (ברוסית) שמוליק דובדבני, "מר הולמס": שרלוק כסיפור רגשי, לא בלשי, באתר ynet, 19 באוקטובר 2015 אורי קליין, אפילו שרלוק הולמס לא היה מצליח לפענח את הסרט, באתר הארץ, 20 באוקטובר 2015 דני לרנר, אלצהיימר בלשי: "מר הולמס" מקורי בפעם ה-250, באתר nrg‏, 21 באוקטובר 2015 First Look at Ian McKellen as Sherlock Holmes in 'Mr. Holmes' Kemp, Stuart (September 5, 2013). "Toronto: Ian McKellen to Play Retired Sherlock Holmes in Bill Condon's 'A Slight Trick of the Mind'", hollywoodreporter.com
זאנטי

האם התכוונתם ל... כריסטיאנו זאנטי – כדורגלן עבר איטלקי ששיחק בעמדת הקשר חבייר זאנטי – כדורגלן עבר ארגנטינאי ששיחק במשך רוב הקריירה שלו באינטר מילאנו ארתור זנטי – מתעמל מכשירים ברזילאי